open-index/open-wikipedia-markdown huggingface dataset:
Jørgen Niclasen

**Jørgen Niclasen** (føddur 1. januar 1965 í Sørvági) er føroysk politikari og vinnulívsmaður. Hann var formaður Fólkafloksins frá 2007 til 2022 og hann hevur verið løgtingsmaður frá 1994 Jørgen Niclasen var landsstýrismaður í fiskivinnumálum 1998&ndash;2003, landsstýrismaður í uttanríkismálum (uttanríkisráðharri) frá 2008 og fíggjarmálaráðharri frá 2011.

### Tollmálið
Í desember 2013, stutt fyri jól, varpaðu føroyskir fjølmiðlar ljós á Jørgen Niclasen, sum var fíggjarmálaráðharri, tey varpaðu ljós á tíðina frá 1989 og fyrst í 1990-árunum, meðan hann var stjóri í familjufyritøkuni P/F N. Niclasen. Sambært skjølum, ið miðlarnir løgdu fram, hevði virkið hjá Jørgeni Niclasen tikið vøru út úr einari tollgoymslu sum ikki var tollað og selt hana ótollaða og har við snýtt landskassan fyri fleiri hundraðtúsund krónur. Fyritøkan hevði havt ein tollkreditt sum varð uppsagdur, men helt tó fram við at selja ótollaðar vørur. Jørgen Niclasen vísti øllum ákærum aftur. Løgmaður Kaj Leo Holm Johannesen stuðlaði sínum fíggjarmálaráðharra og segði, at hann hevði fult álit á honum. Tað gjørdi hann eisini tann 28. mai 2014, tá ið andstøðan setti fram misálit á Jørgen Niclasen. Tá ið avtornaði vóru tað tríggir úr samgonguni ið atkvøddu fyri uppskotinum um misálit, tveir sambandstingmenn, Reimund Langgaard og Helgi Abrahamsen og Jenis av Rana, formaður Miðfloksins.  

### Rúsdrekkakoyring
10. februar 2022 kl. 11.26 var Jørgen Niclasen tikin fyri rúsdrekkakoyring í Vági. Jørgen Niclasen var á veg at keypa morgunbreyð, tá ið hann var steðgaður og biðin um at blása í alkoholmetrið. Alkoholmetrið vísti eina promillu á 1,26. Hægst loyvda promillan, tá ið ein skal føra bil er 0,2. Eina lítla viku seinni, kom málið undan kavið og Jørgen Niclasen bað Løgmann, Bárður á Steig Nielsen, loysa seg úr starvið.

## Sí eisini
*Tollmálið

## Keldur

*Úttanríkismálaráðið 

Bólkur:Føroyskir politikarar
Bólkur:Varaløgmenn í Føroyum
Bólkur:Løgtingslimir
Bólkur:Fíggjarmálaráðharrar í Føroyum
Bólkur:Uttanríkisráðharrar í Føroyum
Bólkur:Fiskimálaráðharrar í Føroyum
Bólkur:Politikarar úr Fólkaflokkinum
Tranuber

**Tranuber** (frøðiheiti - *Vaccinium oxycoccus, Oxycoccus palustris*) eru smá reyð ber, sum vaksa á grønum pinkurunnum við smáum, tunnum stelkum. Berini hava ein beiskan og súrligan smakk og verða ofta brúkt til at gera saft burturúr ella til at súlta. Tey innihalda benzoesýru, sum er eitt natúrligt haldevni.

## Tranuber og vatnræsisinfektión

Vatnræsisinfektión er ein plága fyri nógvar kvinnur og kann vera ring at viðgera. Vanliga verður hon viðgjørd við antibiotika fyri at drepa bakteriurnar, men ofta kemur infektiónin aftur eftir stutta tíð. Aftaná fleiri viðgerðir verða bakteriurnar mótstøðusterkar, og tí eisini sera truplar at viðgerða.

Í undanfarnu øld funnu týskir granskarar útav, at mongdin av hippurinsýru í urininum økist um ein etur tranuber. Hippurinsýra er eitt bakteriutálmandi evni yvir fyri m.a. kolibakterium, sum eru orsøk til vatnræsisinfektión. Hetta varð seinni prógvað av amerikonsku granskarnir Blatherwick og Long.

Nýggari kanningar hava ikki verið eins sannførandi. Orsøkin til hetta er, at í nýggari kanningum verður oftast nýtt tranuberjasaft við sukur, og sukur er økir munandi um trivnaðin hjá kolibakterium.

Evnini í tranuberum forða bakteriunum í, at festa seg til kyknuveggin og nørast. Tískil kunna tranubertilskot minka munandi um sjúkuna. Annar fyrimunur við tranubertilskot er, at tranuber minkar um framleiðsluna av ammoniak. Hetta tálmar urinluktin.

Bólkur:Plantur
Bólkur:Ber
Bólkur:Alternativir viðgerðarhættir
SNG

**SNG** er russisk stytting: *Sodruzhestvo Nezavisimykh Gosudarstv*, sum á føroyskum er **Ríkjasambandið Av Óheftum Ríkjum**. 11 sovjettjóðveldi stovnaðu SNG í desember 1991, og høvuðssætið er í Minsk í Hvítarusslandi. 

## SNG-londini

## Ávísing úteftir
* Sovjetsamveldið

Bólkur:Landafrøði
Baltisku londini

**Baltisku londini** eru trý í tali: Estland, Lettland og Litava og liggja fram við Eysturhavi frá Narva í útsynning av Leningrad og suður um Kaliningrad. 

Bólkur:Landafrøði
Eros

**Eros** er sangur hjá Terji Rasmussen. Orð: Steintór Rasmussen & Terji Rasmussen. 

## Tekstur

Vilt tú ikki sita her
eina løtu nú hjá mær
:,: so eg kann kína og kyssa teg
og vera tær so nær. :,: 

Nú býurin skjótt sova skal
og myrkrið biður góða nátt
:,: legg teg bara her so væl
fevn og kroyst mín kropp. :,:

Vit gloyma dagsins strev
í morgin er aftur frídagur
og Eros so loyndarfullur lær
bara hann okkum sær.

Nú sólin sendur geislar inn
í eina lítla lon so veik
:,: har liggja tvey saman balla skinn
eftir ástarleik :,:

Um vit gloyma dagsins stríð
geva hvørjum øðrum tíð
kann Eros ikki halda frí
tað leggur hann einki í.

Tú mást ei fara heim í kvøld
verð nú her hjá mær, hjá mær
:,: so eg kann merkja tín mjúka kropp
heilt nær at mær. :,:

Bólkur:Sangir
Get Heavy

**Get Heavy** (2002) er ein fløga hjá Lordi. 

## Løg

# Scarctic Circle Gathering – 01:02
# Get Heavy – 03:00
# Devil Is A Loser – 03:29
# Rock The Hell Outta You – 03:07
# Would You Love A Monsterman? – 03:04
# Icon Of Dominance – 04:35
# Not The Nicest Guy – 03:12
# Hellbender Turbulence – 02:46
# Biomechanic Man – 03:22
# Last Kiss Goodbye – 03:08
# Dynamite Tonite – 03:14
# Monster Monster – 03:23
# 13. – 01:08

Bólkur:Fløgur
The Monsterican Dream

**The Monsterican Dream** (2004) er ein fløga hjá Lordi. 

## Løg

# Threatical Trailer – 01:09
# Bring It On (The Raging Hounds Return) – 04:35
# Blood Red Sandman – 04:03
# My Heaven Is Your Hell – 03:41
# Pet The Destroyer – 03:50
# The Children Of The Night – 03:45
# Wake The Snake – 03:46
# Shotgun Divorce – 04:42
# Forsaken Fashion Dolls – 03:43
# Haunted Town – 03:13
# Fire In The Hole – 03:27
# Magistra Nocte – 01:33
# Kalmageddon – 04:33

Bólkur:Fløgur
Kalda kríggið

**Kalda kríggið** í 2005 var eitt kríggj ímillum Klaksvík og Havn, har talan var um eina ákæran um at Jørgen Niklasen (fíggjarmálaráðharri) hevði koyrt fullur og skuldi tú sigast frá sessinum. Klaksvík tók illa ímóti og valdi tí at gera hóttanir, at um Havna fólk ikki lótu Jørgen fara, so var talan um ein bumbu flúgvara sum var keyptur frá danum tann 12. mai.

Føroayr var býtt ímillum Norðuroyggja og Suðurstreymoy. Og tað vóru tvær bygdir ið bardust um oddasessin, megi og tað var Havn og Klaksvík.

Tobi Smith hevði stóra frammgongd við rúmdartøkni, men hann bleiv sinnisjúkur aftaná henda túr.

Stórsta hendingin undir krígnum var, at ein kavbátur bleiv burtur. Hetta er helst hent vegna at Norðoyingar hava sett minur á sjógv við nótabátum.

Eisini bleiv Kenneth á Lakjuni hildin fangi á Sornfellinum aftaná tað bleiv uppdaga at hann hevði importera eina rúgvu av granadum úr Saudi Arabia til Føroyar.

Kríggjið kom at enda aftaná Tobi Smith fór marsjerandi við einari stórari fjøld oman í løgtingið við eini maskinbyrsu.

friðarsáttmálin bleiv undirskrivaður á Sandi og 10 fólk lótu lív. Eftir hesa ringu tíð í Føroyum kom fígfjarkreppan í 2008.

Eftir 10 ár, var Tobi Smith givin Nobel heiðursløn, fyri sítt megnar arbeiði innan føroyska stríði í 2005.

Seinni bleiv Tobi eitt skald, har hann hjálpti Heðin Brú við skaldsøguni “Fegar á ferð”

Kenneth hevði eina verði lagnu. Kenneth bleiv dømdur fyri, ólógliga vápnasmugling og hann bleiv deyðadómdur hin 19. Mars 2009.

Bólkur:Søga
Bólkur:Kalda kríggið
Hotel Føroyar

**Hotel Føroyar** er eitt hotell í Tórshavn, sum læt upp í mai 1983 við sama navni. Fá ár seinni, miðskeiðis í 1980'árunum, keypti reiðarin Jákup Joensen (Jákup í Lopra) hotellið, sum fekk navnið Hotel Borg. Navnið minti harvið um nøvnini á skipum hansara, sum øll endaðu við borg, eitt nú Akraborg, Nýborg og Polarborg. Í 1991 keypti Smyril Line hotellið og rak tað til 2005, tá tað varð selt til ein bólk av starvsfólkum og aðrar íleggjarar. Hotellið liggur omanfyri Havnina við útsýni yvir býin, Viðalundina Kerjalon og Nólsoynna. Stutt frá hotellinum liggur Vallaraheimið Kerjalon.

Tá hotellið varð bygt var uppgávan hjá arkitektunum var at laga seg sum best til lendið og landslagið. Uttan er Hotel Føroyar eyðkent fyri sínar longu linjur í landslagnum. Húsið er ein partur av nátturini, líkasum skorið inn í lendið við hamrum, men hesir hamrar eru úr glasi, sum skyggja í ljósinum.  Hotellið hevur flagtak.

## Kunning
* Bygt ár: 1983. 
* Kømur: 106. 
* Teknað hotellið hevur: Friis & Moltke A/S. 
* Matstova: KOKS og GRAS.

## Samband
* Adressa: Oyggjarvegur 45, 110 Tórshavn, Føroyar. 

## Keldur


## Ávísing úteftir
* www.hotelforoyar.com. 

Bólkur:Bygningar og bygningsverk í Føroyum
Bólkur:Gistingarhús í Føroyum
Bólkur:Tórshavn
Bólkur:Matstovur og kaffistovur í Føroyum
The Monster Show

**The Monster Show** (2005) er ein fløga hjá Lordi. 

## Løg

# Threatical Trailer
# Bring It On (The Raging Hounds Return)
# Blood Red Sandman
# My Heaven Is Your Hell
# Would You Love A Monsterman?
# Devil Is A Loser
# Icon Of Dominance
# The Children Of The Night
# Shotgun Divorce
# Forsaken Fashion Dolls
# Wake The Snake
# Rock The Hell Outta You

Bólkur:Fløgur
The Arockalypse

**The Arockalypse** (2006) er fløgu hjá Lordi. 

## Løg

# SCG3 Special Report
# Bringing Back The Balls To Rock
# The Deadite Girls Gone Wild
# The Kids Who Wanna Play With The Dead
# It Snows in Hell
# Who's Your Daddy?
# Hard Rock Hallelujah
# They Only Come Out At Night
# The Chainsaw Buffet
# Good To Be Bad
# The Night Of The Loving Dead
# Supermonstars (The Anthem Of The Phantoms)

Bólkur:Fløgur
Deadache

**Deadache** (2008) er fløgu hjá Lordi. 

## Løg

# SCG IV – 00:42
# Girls Go Chopping – 04:02
# Bite It Like a Bulldog – 03:29
# Monsters Keep Me Company – 05:28
# Man Skin Boots – 03:42
# Dr. Sin Is In – 03:47
# The Ghosts of the Heceta Head – 03:38
# Evilyn – 04:00
# The Rebirth of the Countess – 01:59
# Raise Hell in Heaven – 03:32
# Deadache – 03:28
# The Devil Hides Behind Her Smile – 04:12
# Missing Miss Charlene – 05:10

Bólkur:Fløgur
Zombilation - The Greatest Cuts

**Zombilation – The Greatest Cuts** (2009) er fløgu hjá Lordi. 

## Løg

# Hard Rock Hallelujah
# Bite It Like a Bulldog
# Who's Your Daddy?
# Devil is a Loser
# Blood Red Sandman
# Get Heavy
# They Only Come Out At Night
# My Heaven Is Your Hell
# Beast Loose In Paradise
# Deadache
# Would You Love A Monsterman?
# Bringing Back The Balls To Rock
# Forsaken Fashion Dolls
# Supermonstars (The Anthem Of The Phantoms)
# The Children Of The Night
# Rock The Hell Outta You
# Pet The Destroyer
# Monster Monster
# It Snows In Hell

Bólkur:Fløgur
Turið Sigurðardóttir

**Turið Sigurðardóttir**, fødd Joensen er fødd 12. august 1946 í Keypmannahavn. Turið tók B.A. prógv í íslendskum og almennari bókmentasøgu við Háskóla Íslands í 1976 og magistaraprógv í almennari bókmentafrøði við Københavns Universitet í 1987. Sigurðardóttir hevur starvast á Føroyamálsdeildini á  Fróðskaparsetri Føroya 1976-78 og síðan 1986. 

Turið Sigurðardóttir hevur bókaforlagið Ungu Føroyar undir hond. Forlagið gevur út føroyskar bøkur, upprunaligar og týddar. Forlagið gevur út bæði nýggjar og gamlar bøkur og leggur serliga dent á børn og ung. 

## Útgávur

### Bøkur

* Lærið íslendskt 1 (mállæra v./ bandi), Lærið íslendskt 2. Føroya Skúlabókagrunnur. 1987. (Tá Turið Joensen)
* Sigert. Ungu Føroyar. 1994.
* Hugtøk í bókmentafrøði. Sprotin. 1998.
* Bókmentasøgur. Greinasavn. Føroya Fróðskaparfelag. 2004.

## Nakrar týðingar
* 2009 Astrid Lindgren: "Pippi finnur ein spunk";
* 2005 Astrid Lindgren: "Pippi Langsokkur á Kurrikurriduttoynni";
* 2005 Halldór Laxness: "Salka Valka";
* 2000 Amy Tan: "Eydnufelagið";
* 2000 Astrid Lindgren: "Pippi heldur føðingardag";
* 1999 Astrid Lindgren: "Pippi Langsokkur í Suðurhøvum";
* 1997 Astrid Lindgren: "Kennir tú Pippi Langsokk?";
* 1996 Maria Gripe: "Hugo og Josefina";
* 1996 Maria Gripe: "Hugo";
* 1995 Maria Gripe: "Josefina";
* 1995 Astrid Lindgren: "Pippi fer um borð";
* 1992 Þorgils Gjallandi: "Leidd í kirkju";
* 1992 Gestur Pálsson: "Úr Trúlovanartíðini";

## Heiður
*2013 - Fekk Mentanarvirðisløn M. A. Jacobsens í bólkinum *Annað mentanaravrik* fyri týðingar hennara til føroyskt.

Bólkur:Føroyskir rithøvundar
Bólkur:Føroyskir týðarar
Bólkur:Føðingar í 1946
Bólkur:Føroyskir professarar
Bólkur:Føroyskir ritstjórar
Bólkur:Føroyskir kvinnuligir rithøvundar
Avatar

**Avatar** er ein 3D animeraður amerikanskur filmur frá 2009. James Cameron, ið hevur leikstjórnað filmin, hevur eisini leikstjórnað aðrar stórfilmar, til dømis tann mest seljandi filmin nakrantíð Titanic. James Cameron megnaði at gera dýrasta filmin nakrantíð í filmssøguni. Filmurin kostaði yvir tvær milliardir dollarar. Avatar hevur umframt Oscartilnevningina vunnið tvær Golden Globes og var tilnevndur til besta filmin eisini. 

Filmurin er í stuttum um ein hermann, ið verður sendur út til eina gongustjørnu langt burturi at flyta tey inføddu Na'vi, ið eru í vegin fyri onkrum arbeiði. Hann gerst góður við hetta fólkið og endar sum ein leiðari hjá hesum bláu menniskjunum, sum í hesum filminum eru "tey óndu". Filmurin fyrigongur á uppspundu gongustjørnuni, Pandora, har fólkini "naviar" búgva. 

Titanic hjá James Cameron er best seljandi filmurin nakrantíð. Hann seldi fyri 600 mió. dollars, og hann er eisini mest sæddur við 1843 mió. áskoðarum. Men tað varar allarhelst ikki leingi afturat, áðrenn Avatar yvirtekur fyrstaplássið sum heimsins best seljandi filmur. Avatar, sum eisini er framleiddur av Cameron, hevur higartil selt fyri 553 mío. dollars á heimamarknaðinum og hevur longu havt 1841 mió. áskoðarar, so her verður meint, at Cameron skjótt fer at sláa sítt egna met. So vantar bert at sláa metið hjá Titanic í Oscars. Fyri at megna tað, skal Avatar vinna meira enn 11 Oscars til handanina í mars 2010. Tað var nevniliga só nógvar Oscars, Titanic fekk í 1998. 

## Søgugongd

Jake Sully (Sam Worthington) er fyrrverandi soldátur í US Marine Corps (hann er lammaður) men tá tvíburði hansara, sum skuldi útsendast til mánan Pandora, verður myrdur, fær Sully tilboðið um at fullføra missjónina hjá bróðrinum, saman við einari heftigari løn. Eftir seks ár í cryo-svøvni, sum kann sigast at vera eitt slag av dvala, lendir Sully á Pandoru. Har verður hann informeraður um Avatar-programmið, sum loyvir menniskjum at liva gjøgnum ein Avatar, sum er ein Na’vi, sum er skapt í laboratoriinum. Leiðarin av programminum (Sigourney Weaver) dámar einki serligt henda nýggja soldátin, hon vil heldur hava ein vísindamann, sum bróður Sully var. 

Jake fær so at vita at tey skulu royna at koma í samband við Na’vi-fólkið so tey kunnu læra tey at kenna og vice versa, men ein skurkur má eisini vera. Henda rolla verður útfylt av Col. Quaritch (Stephen Lang) sum er undir ordrum av einum stórum firma, sum vil sleppa at grava eftir ”unobtainium” (fø.: ikkitilatfáafaturíium). Hann roynir so at fáa Sully at yvirtala Na’vi-fólkið til at flyta. 

## Avatar 2

Fríggjadagin 15. januar 2009 avdúkaði leikstjórin James Cameron, at hann fer at gera Avatar 2. Og í februar skrivaði blaðið Herald Sun í Melbourne, at Sam Worthington hevur váttað, at hann enn einaferð skal leika høvuðsleiklutin sum *Jake Sully*. 33 ára gamli avstralski sjónleikarin, sum er blivin heimskendur fyri sín leiklut í Avatar, sigur seg gleða seg til nýggja filmin.

## Slóðir úteftir

* Almenna heimasíðan hjá filminum er at finna her 
* Sí filmsbrot 

Bólkur:Amerikanskir filmar
Á Eiðinum, Vágur

Vesturi á Eiðinum í Vági er nógv virksemi innan ítróttin. Har er fótbóltsvøllur, ítróttarhøll og felagshús. 

## Fótbóltsvøllurin á Eiðinum

Suðuroyar fótbóltsliðið FC Suðuroy hevur heimavøll vesturi á Eiðinum í Vági og á Krossi í Sumba. Besta liðið sum spælir í Vodafonedeildini í 2010 hevur heimavøll vesturi á Eiðinum. Fótbóltsvøllurin vesturi á Eiðinum í Vági er í løtuni (feb. 2010) einasti fótbóltsvøllur í Suðuroynni, sum lýkur krøvini fyri at dystir kunnu spælast har í bestu deildini. Fyrsti fótbóltsvøllur sum var gjørdur vesturi á Eiðinum varð gjørdur í 1924, áðrenn tað spældu vágbingar fótbólt á Sandinum. Vágs Bóltfelag varð stovnað 5. juni 1905. Hondbóltsvøllur varð gjørdur á Eiðinum í 1948, hann er ikki til longur.

## Ítróttarhøllin Vágshøll og VB-húsið
Vesturi á Eiðinum eru umframt fótbóltsvøllin eisini ein ítróttarhøll, Vágshøll, sum varð bygd í 1980 og eitt felagshús við skiftirúmum, sum nevnist VB-húsið, tað var bygt í 1978.

## Vágseiði og Eggjarnar

Stutt frá fótbóltsvøllinum er tað sera náttúruvakra Vágseiði og beint sunnanfyri tað er Skúvanes, sum er eitt berg, umleið 200 metrar høgt. Beint sunnanfyri Skúvanes eru Eggjarnar, sum eru partur av Vágsbjørgunum. Bretar bygdu Loranstøð á Eggjunum undir seinna heimsbardaga, danir yvirtóku hana seinni. Loranstøðin varð virkin til 1977. Leivdirnar av bygningunum síggjast enn.

## Vatnið
Beint eystanfyri fótbóltsvøllin á Eiðinum í Vági er Vatnið ella Vágsvatn, har gøta er gjørd rundanum. Fólk ganga ofta túr ella renna rundan um Vatnið. Eystanfyri Vatnið er bygdin Vágur.

## Keldur
* Sudurras.com Arnfinnur Bjarkhamar hugleiðir um Vágsvatn.
* logting.fo  Føroyar í kalda krígnum.

## Ávísingar úteftir
* Heimasíðan hjá FC Suðuroy 
* Heimasíðan hjá VB hondbólti 
* Vágs Kommuna

Bólkur:Ítróttur í Føroyum
Bólkur:Vágur
Bólkur:Fótbóltsvøllir í Føroyum
Star Wars

**Star Wars** (føroyskt *Stjørnukríggj*) er ein stórsligin science fiction søga skapað av George Lucas. Upprunaliga ætlaði George Lucas at framleiða níggju partar. Frá 1977 til 1983 blivu partarnir fýra til seks innspældir á film. Teir vórðu gjørdir á tann hátt, at einum ikki nýttist at kenna forsøguna fyri at síggja hvønn filmin sær; og prequelin (undansøgan) kom heldur ikki á filmsløriftið fyrr enn í tíðarskeiðnum frá 1999 til 2008. 

Teir átta higartil gjørdu filmarnir hava fylgjandi heiti:

* *[[Star Wars Episode I: Hulduhóttanin]]* (*The Phantom Menace*) (1999)
* *[[Star Wars Episode II: Álop klónanna]]* (*Attack of the Clones*) (2002)
* *[[Star Wars Episode III: Hevnd Sithanna]]* (*Revenge of the Sith*) (2005)
* *[[Star Wars Episode IV: Ein nýggj vón]]* (*A New Hope*) (1977) 
* *[[Star Wars Episode V: Imperiið svarar aftur]]* (*The Empire Strikes Back*) (1980)
* *[[Star Wars Episode VI: Afturkoma Jediriddarans]]* (*Return of the Jedi*) (1983)
* *[[Star Wars: Klónukríggini]]* (*The Clone Wars*) (2008)
* *Star Wars: The Force Awakens* (2015)

## Seting
Hendingarnar í Star Wars miðlum koma fyri í eini fiktivari galaksu (stjørnubreyt). Nógv sløg av rúmdarverum (ofta humanoidar) eru lýstar. Robotskir droidar eru eisini vanligir og sum oftast bygdir at tæna teirra eigarum. Rúmdarferðing er vanlig og nógvar planetir (gongustjørnir) í galaksuni eru limir í eini Galaktiskari Republikk, seinni umskipað sum Galaktiska Imperiið. 
Eitt eyðkent element í Star Wars er “Forsan”, ein altið hjástødd orka ið kann gagnnýtast av teimum ið hava slíkan eginleika. Hon er lýst í fyrst framleidda filminum sum ”eitt orkufelt, skapað av øllum livandi tingum, ið umringar okkum, gjøgnumtreingir okkum, og knýtir saman galaksuna.” Forsan loyvir brúkarum at framføra ymisk supernáttúrlig roysnisbrøgd, so sum telekinesis, crairvoyans, fyrivitan (precognition), og hugastýring (mind control) og hon kann styrkja serstakar fysiskar eginleikar, so sum skjótleika og refleksir; hesir eginleikar variera ímillum persónsmenskur og kunnu forbetrast ígjøgnum venjing. Hóast Forsan kann verða brúkt til góðgerðir, so hevur hon eisini eina myrka síðu ið, tá miðað verður eftir tí, gjøgnumsúrgar brúkarar við hatri, aggressión, og óndskapi. Leiklutir í teim seks filmunum hava Jedarnir ið brúka Forsuna til góðgerðir, og Sitharnir ið brúka ta myrku síðuna til óndskap í eini roynd at at yvirtaka galaksuna. Í viðkaða Star Wars Expanded Universe, eru nógvir brúkarar av tí myrku síðuni Myrkir Jedar heldur enn Sithar, serliga orsakað av “Regluna um Tvey” (Rule of Two), sí Sith Origin.

Bólkur:Star Wars
Westlife

**Westlife** er eitt heimskendur írskur tónleikabólkur. Sangir teirra hava ein fyri og annar eftir klatrað upp eftir hitlistunum; 14 ferðir hava teir havt ein sang ovast á almenna bretska hitlistanum. Allar 10 útgávurnar hjá bólkinum hava eisini verið í toppinum á hitlistunum. Westlife vóru upprunaliga fimm sangarar, men fyri fleiri árum síðani valdi Brian McFadden at taka seg úr bólkinum. Stutt eftir var hann á Summar Festivalinum og spældi eina framúr góða konsert. Hinir fýra sangararnir - Mark Feehily, Shane Filan, Kian Egan og Nicky Byrne – hildu fram, sum um einki var hent, og teir hava veruliga havt vind í seglunum síðani. 

Seinastu 10 árini er Westlife tann tónleikabólkurin í heiminum, sum hevur selt flestar fløgur. Samlað hava írarnir selt 45 milliónir eintøk av sínum útgávum, og teir hava havt so nógv hitt í Bretlandi, at bert Elvis Presley og The Beatles hava havt fleiri. Westlife eru heimskendir, men tað er ikki minst í Bretlandi, at bólkurin hevur verið stórur. Allar 10 útgávurnar hjá bólkinum hava eisini verið í toppinum á hitlistunum. 

Westlife framførdu á Summar Festivalinum í 2010. 

Bólkurin varð stovnaður í juli 1999. 

## Keldur


Bólkur:Írskir tónleikabólkar
Bólkur:Popptónleikabólkar
Bjarni Johansen

**Bjarni Johansen**, føddur 26. mai 1971 í Danmark, er formaður í fótbóltsfelagnum FC Suðuroy. FC Suðuroy varð stovnað 2010, og var tað felagsliðið VB/Sumba, sum tók stig til at broyta navnið. Vónin var, at øll fótbóltsfeløgini í Suðuroynni fóru at leggja saman við felagsliðnum. Bjarni Johansen er sonur Eyðun og Solveig Johansen úr Vági. Bjarni arbeiðir sum montørur hjá Føroya Tele. 

## Formaður í VB/Sumba, seinni FC Suðuroy

Bjarni Johansen gjørdist formaður í VB/Sumba á aðalfundinum 26. februar 2007 og hevur verið tað síðan. VB/Sumba skifti navn til FC Suðuroy 1. januar 2010. 

## Spælt flestar dystir á rað í føroyskum fótbólti

Í 2007 var Bjarni Johansen tann spælarin, sum hevði spælt flestar dystir á rað í føroysku landskappingini og kanska eisini í føroyskum fótbólti yvirhøvur.http://www.portal.fo/?lg=36991. Bjarni Johansen hevur spælt sum málmaður fyri VB síðan hann var heilt ungur og seinni fyri VB/Sumba, tá VB og Sumba løgdu saman. Bjarni gavst sum málmaður fyri VB/Sumba eftir fótbólsárið 2008 var farið. 

## Føroyska landsliðið

Bjarni Johansen hevur spælt nakrar vinadystir á føroyska landsliðnum í fótbólti sum málmaður. Í 2004 var Bjarni Johansen við í hópinum á A-landsliðnum.http://www.fsf.fo/index.asp?id={4B4A6BA5-259E-4EE3-8DD7-0EFDCF178B42}#{3C17721A-430F-4DA1-B259-E9874FED2998} . Bjarni Johansen hevur spælt tveir FIFA skásettir landsdystir fyri Føroyar.http://www.fsf.fo/index.asp?id={99E54A58-1527-4EDE-BE17-6349690F4C19}#{00B3DF76-3D6C-4B39-854C-AE6E3DD0023B} 

## UEFA Champions League

Bjarni Johansen spældi sín fyrsta UEFA dyst 20. juni 1998 fyri VB. Dysturin var ímóti Brno og úrslitið var 3-0 til Brno. http://www.uefa.com/uefachampionsleague/clubs/player=44527/profile/index.html. Í 2009 var Bjarni Johansen eyka málmaður tveir dystir í UEFA Champions League fyri EB/Streymur. Talan var um tveir dystir móti Apoel FC úr Kýpros. EB/Streymur heitti á Bjarna um at vera eyka málmaður hjá teimum tí annar av teirra málmonnum var skaddur.http://www.sportal.fo/?lg=62939. Bjarni Johansen hevur UEFA B venjaralisens.fsf.fo 

## Keldur
* Sportal.fo Bjarni er nýggjur VB-formaður.
* uefa.com Bjarni Johansen.
* sportal.fo. Bjarni Johansen til EB/Streym.
* Sudurras.com. Bjarni fer aftur í handskarnar.
* fsf.fo A-landsliðið 01-10-2004 Hópurin.
* fsf.fo  A-landsliðið - Leikarar 1988-2005.
* Kringvarp.fo

## Ávísing úteftir
* Heimasíðan hjá FC Suðuroy
* FC Suðuroy á Facebook

Johansen, Bjarni
Johansen, Bjarni
Bøsdalafossur

**Bøsdalafossur** rennur úr Sørvágsvatni/Leitisvatni og er vatnríkasti fossur í Føroyum. Hann er um 30 metrar høgur og fellur í sjógv. 

Bólkur:Fossar í Føroyum
Francesco Totti

**Francesco Totti** (f. 27. september 1976 í Róm) er italskur fótbóltsleikari, sum spælir við Roma og italska fótbóltslandsliðnum. Hann vann Golden Foot heiðurslønina í 2010. Hann var toppskorari í italsku Serie A fótbóltsárið 2006-07, tað árið vann hann eisini evropeiska gylta skógvin.

## Keldur

## Ávísingar úteftir
* Francesco Totti . 

Bólkur:Fótbóltsleikarar úr Italia
Totti, Francesco
Bólkur:FIFA 100
Nýggja Testamenti

**Nýggja Testamenti** (grikskt: *Καινὴ Διαθήκη* ella *Kainē Diathēkē*. Latín: *Novum Testamentum*) er partur av Bíbliuni hjá teimum kristnu. Nýggja Testamenti er skrivað á grikskum máli. 

Tað er í Nýggja Testamenti, vit lesa um Jesus. Tær týdningarmestu frásagnirnar um Jesus í Nýggja Testamenti eita Evangeliini. Í Nýggja Testamenti eru 4 evangeliir. Í Nýggja Testamenti er Jesus tann *Messias*, sum profetarnir í Gamla Testamenti spáddu fór at koma og loysað fólkið úr træladómskorum og endurreisa Ísrael. Í Nýggja Testamenti verður Messias nevndur *Kristus*.

Nýggja Testamenti er tilsamans 27 bøkur.

Bólkur:Kristindómur
Bólkur:Bíblian
Negro Spirituals

Í fleiri suðurríkjum í USA var lóg, at trælir skuldu ikki læra at lesa og skriva. Kortini skapaðu teir sína egnu mentan: sangur, **negro spirituals**, myndaði gerandisdag teirra.

## Go down, Moses

Hesin sangur man vera hin kendasti.

### Tekstur
:1. *When Israel was in Egypt’s land: Let my people go,*
: *Oppress’d so hard they could not stand, Let my People go.*

:::: (Niðurlag)
::::*Go down, Moses,*
::::*Way down in Egypt land,*
::::*Tell old Pharaoh,*
::::*Let my people go.*

:2. *Thus saith the Lord old Moses said: Let my people go,*
: *If not I’ll smite your firstborn dead. Let my People go.*

:::: (Niðurlag)
::::*Go down, Moses,…*

:3. *No more shall they in bondage toil. Let my people go,*
: *Let them come out with Egypt’s spoil! Let my People go.*

:::: (Niðurlag)
::::*Go down, Moses,…*

:4. *O let us all from bondage flee. Let my people go,*
: *And let us all in Christ be free. Let my People go.*

:::: (Niðurlag)
::::*Go down, Moses,…*

Bólkur:Tónleikur
Bóghvítuhvalur

**Bóghvítuhvalur** (eisini nevndur **rovhvalur**, **mastrarhvalur**, **mastrarfiskur**, **æðuhvalur** og **steyrhvalur**) (frøðiheiti - *Orcinus orca*) er lættur at kenna á tí stóra horninum og teimum hvítu merkjunum aftanvert við hornið. Hornið á kallhvalinum er stórt (1,8 m) og tríhyrnt, men hornið á kvennhvalinum er minni (0,9 m) og meira árundað aftantil. Bóghvítuhvalur hevur 10-13 tenn hvørjumegin í kjaftinum. Tær eru eitt sindur bogaðar og 6-8 cm langar. Bóghvítuhvalur er alheimsslag, sum reikar víða um í Norðurhøvum, bæði við strendurnar og pelagiskt og úr heitum sjógvi niður í arktiskan sjógv. Serliga er nógvur bóghvítuhvalur úti fyri Lofot, millum Føroya og Íslands, eisini undir Íslandi. 

40 ára gamla djóravenjarinnan Dawn Brancheau varð 25. februar 2010 dripin av einum 30 ára gomlum bóghvítuhvali. Tilburðurin var í kendu undirhaldsparkini Sea World í Orlando, Florida. Kvinnan var júst í holtur við at greiða fólki frá undirhaldinum, tá hon var áhaldsin og datt út í hylin. Bóghvítuhvalurin kom eftir henni og dró hana til botns. Hesin bóghvítuhvalurin er umleið 30 ára gomul hon og vigar umleið 6 tons. Hon eitur *Tilikum*, ið merkir vinur, og hon hevur verið í Sea World seinastu átjan árini. 40 ára gamla Dawn Brancheau var ein av mest royndu starvsfólkunum og von at vera um hesar hvalir. Sea World í Florida er sera kent fyri framførslur sínar við bóghvítuhvalum, delfinum og kópum, men tað er eftir øllum at døma ikki av ongum, at bóghvítuhvalur á enskum verður nevndur *killer whale*.

Bólkur:Súgdjór í Føroyum
Bólkur:Súgdjór
Indiska Havið

**Indiska Havið**, **Indiahavið** ella **Indiahav** er tað minsta av teimum trimum heimshøvunum. Tað er 74,9 milliónir km² í vídd, og har eru einar 5000 oyggjar, harav eru fleiri teirra korallriv. Indiahav líkist frá hinum báðum heimshøvunum, Atlantshavið og Kyrrahavið, tað gongur ikki so langt norður sum tey. 
Indiahavið hevur mark móti norði til Suðurasia, móti vestri er mark til Arabisku Hálvoynna og Afrika, móti eystri er mark til Avstralia, og móti suðri er mark til Suðuríshavið og Antarktis.
Í Indiahavi er saltasti sjógvur í heiminum, nevniliga Reyðahavið, og eisini heitasti sjógvur í heiminum, Persaflógvin. 

Indiahavið er í vanda fyri at verða dálkað, helst av tangaskipum úr Persaflógvanum. Norðast í Indiahavi kunnu tropuódnir og grovt monsunregn elva til ógvisligan uppgang og vatnflóð. Í Indiahavi eru nógvar koralloyggjar og óteljandi nógvar korallpollum, sum til dømis Maldivoyggjar og Seyskelloyggjar, ið eru ógvuliga væl umtókt ferðamannalond. Stóra ferðavinnan gevur væl av sær, men skaðar náttúruna. Aðrir vansar eru, at havið matar burtur av korallrivunum, og oyggjarnar liggja tí opnari fyri flóð og brimi.

Bólkur:Høv
Star Wars Episode V: Imperiið svarar aftur

***Star Wars Episode V: Imperiið svarar aftur*** (upprunaheiti: ***Star Wars Episode V: The Empire Strikes Back***) er ein amerikanskur filmur, instrueraður av Irvin Kershner. Hann var tann næsti Star Wars-filmurin ið varð upptikin, hóast hann í veruleikanum er fimti parturin í *[[Star Wars|Star Wars-søguni]]*. Filmurin varð frumsýndur 21. mai 1980. 

Bólkur:Star Wars
Star Wars Episode VI: Afturkoma Jediriddarans

**Star Wars Episode VI: Afturkoma Jediriddarans** (Upprunatittul: ***Star Wars Episode VI: Return of the Jedi***) er ein amerikanskur filmur, instrueraður av Richard Marquand. Hann var tann triði Star Wars-filmurin ið varð gjørdur, men er tann sætti parturin í ''Star Wars''-søguni. Filmurin varð frumsýndur 25 mai 1983 og var tann síðsti filmurin í tí upprunaligu trilogiini. 

Bólkur:Star Wars
Rutarbók

**Rutarbók** (hebráiskt *מגילת רות*) ber navn eftir høvuðskonuni - móabitanum Rut. Í hebráisku Bíbliuni er bókin sett ímillum hátíðarrullurnar. Vanligt var at lesa hana um hvítusunnuhaldið. Í Septuaginta er hon sett beint eftir Dómarabókina og undan Sámuelsbókunum, av tí at hon bindur tær saman (Rutarbók 1,1 og 4,22). Hon er skrivað stutt eftir dómaratíðina. Rutarbók kemur ikki rættiliga upp í tað søguliga verkið, sum er Jósvabók, Dómarabókin, Sámuelsbøkurnar og Kongabøkurnar, men av tí at tilburðirnir í bókini eru, meðan dómararnar ráddu, hoyra hon og Dómarabókin saman. Týdningurin av bíbilska navninum er ókendur, kanska merkir tað vinkona ella trúgv.

Bólkur:Kristindómur
Bólkur:Gamla Testamenti
Etta Cameron

**Etta Cameron** (21. november 1939 Bahamaoyggjar – 4. mars 2010 í Århus) varð borin í heim í Nassau á Bahamaoyggjunum í 1939. Hon búsettist í Danmark í 1972, og gjørdist sum árini liðu kend og elskað í Danmark serliga fyri inniliga gospeltónleik sín. Hon hevði ikki nakað lætt lív, men gudstrúgv hennara bar ígjøgnum harðskap, neyðtøku og enntá fimm ára avbyrging handan jarntjaldið, tá hon noyddist at vera búgvandi í Berlin, orsakað av at hon misti passið burtur. Dóttir hennara, Debbie Cameron, er eisini songkvinna.

## Egnar tónleika útgávur

* *Come together with Etta* (1975)
* *I'm a Woman* (1976)
* *Mayday* (1980)
* *Easy* (1981)
* *My Gospel* (1987)
* *A Gospel Concert with Etta Cameron* (1995)
* *Lovesongs* (1995)
* *Etta Cameron mit NDR Big Band* (1996)
* *Certainly Lord* (1996)
* *My Christmas* (1996)
* *'Etta Cameron* Ole Kock Hansen and Tuxedo Big Band (1998)
* *A Gospel Concert with Etta Cameron vol. 2* (1996)
* *I Have a Dream* (2000)
* *Lady Be Good* (2003)
* *Her il Ties, Her Vil Bies* (2005)
* *Spirituals* (2008)
* *Etta* (2009)

## Bókaútgávur
Í 2007 kom ævisøga hennara út í bók undir heitinum "Hun gav smerten vinger". 

## Keldur


Bólkur:Danskar songkvinnur
Bólkur:Føðingar í 1939
Bólkur:Andlát í 2010
Filemonsbrævið

**Filemonsbrævið** er ætlað Filemoni og er einasta einstaklingabræv av Paulusar hond, sum er varðveitt. Tað vendir sær ikki til eitt kirkjulið ella ein kirkjuliðsfyristøðumann, men til ein háttvirdan kristnan mann, Filemon at navni. Hann hoyrdi til kirkjuliðið í Kolessa. Helst man hann hava verið múgvandi maður, átt stór og rúmsátt hús, av tí at kirkjulið var í húsi hansara. Hann var góðgerðin, lívgaði hjørtu teirra heilagu. Stutta einstaklingsbrævið er skrivað og sent samstundis sum Kolossabrævið. Í brævinum eru heilsanir frá somu fólkum - og Onesimus, sum brævið er um - verður eisini nevndur í Kolossabrævinum. Filemonsbrævið hoyrir tí til teirra, sum skrivað eru í fangahúsi fyrst í 60-árunum. 

## Ætlanin

Tá ið Paulus sendir hetta brævið við, er tað:

* at siga frá og vátta tað, hent er Onesimusi
* at leggja Filemoni ríkan við at taka ímóti honum sum elskaðan bróður og tessvegna
* verða honum til hjálpar, nú ið hart leikaði á

Bólkur:Kristindómur
Chordata

**Chordata** (umleið "Ryggstreingjardjór") er eitt djórafýlki. Øll hesi djór hava eina *chorda dordalis* (umleið "ryggstrong") onkuntíð í lívinum. Ryggdýr eru í chordataflokkinum; tey hava vanliga broytað sín "ryggstrong" til ein mønustrong.

Bólkur:Djór
Star Wars Episode IV: Ein nýggj vón

**Star Wars Episode IV: Ein nýggj vón** (upprunaheiti: ***Star Wars Episode IV: A New Hope*** ella bara ***Star Wars*** (føroyskt *Stjørnukríggj*), amerikanskur filmur av George Lucas, upprunaliga frumsýndur 25. mai 1977, av felagnum 20th Century Fox. *A New Hope* var tann fyrsti *Star Wars*-filmurin ið varð gjørdur, men er tann fjórði parturin í ''Star Wars''-søguni. 

Bólkur:Star Wars
Orðtøk Sálomons

**Orðtøkini** eru uppbygd av fleiri smáum orðtøksøvnum. Nær, tey eru sett saman, veit eingin við vissu. Nógvir halda á døgum Ezekia (7. øld f.Kr.), tá ið talað verður um menn Ezekia í 25. og 29. kap. Aðrir halda, at Orðtøkini eru vorðin sett saman eftir útlegdina. Bókin eitur á hebraiskum *Misle*, ið er *Misle Salomo*, stytt "Orðtøk Sálomons". Í Septuaginta verður hon stutt og greitt nevnd *Paroimiai*, ið merkir "Orðtøkini". Bókin er skrivað av Sálomon. 

Orðtøkini eru meginpartin um lívsvísdóm, vunnin úr lívsroyndum. Vanligt var í Eysturlondum, og annars í nógvum øðrum mentanum, at mynda ein tílíkan lívsvísdóm við fáum, fyndigum orðum, sum seinni vórðu savnað og fingu heitið vísdómsbókmentir. Á mangan hátt eru tey ógvuliga allmennilig. Tey royna ikki at loysa tilverunnar gátur, men veita ráð, lívsreglur og áminningar til dagliga lívið. 

Bólkur:Kristindómur
Bólkur:Gamla Testamenti
Hekla

**Hekla** er eitt gosfjall í Íslandi, ið er 1 488 metrar høgt. Eggert Olafsson og Bjarni Pálsson vóru fyrstir upp á Heklu. Tað var í 1750.

## Slóðir úteftir
*

## Keldur

Bólkur:Gosfjøll
Bólkur:Fjøll
Bólkur:Ísland
Tummas Gudmundsen

**Tummas Gudmundsen** er DJ, Tónleikari og Útvarpsvertur. Tummas Gudmundsen er nokk best kendur sum **DJ TummiX** og vertur í útvarpssendingini 15 tær bestu frá 2004 til 2007.

## Ávísingar úteftir

* Myspace.com, Sjálvgjørdur tónleikur frá DJ TummiX.

Bólkur:Føroyskir tónleikarar
Anna Kirstin Thomsen

**Anna Kirstin Thomsen** (fødd 11. februar 1946) er av Tvøroyri og býr har saman við manni sínum Knud Steinø, sum er lækni. Anna Kirstin er saman við beiggja sínum Thomas Frederik Thomsen, stjóri í fyritøkuni p/f Seglloftið. Anna Kirstin Thomsen er útbúgvin korrespondent í enskum og týskum. 

## M.A. Jacobsens virðisløn fyri Mentanaravrik 2008

Í 2008 fekk Anna Kirstin Thomsen handa Mentanarvirðisløn M. A. Jacobsens fyri mentanaravrik 2008. Virðislønina fekk hon fyri virksemi hennara í bygningunum hjá Kongaliga einahandilinum á Tvøroyri.
Grundgevingingin hjá dómsnevndini var soljóðandi:

"Anna Kirstin er eldsálin, sum lívgar og ríkar, har hon virkar. Tað veri innan tónleik, undirhald, ella tá ið hon lærir fólk kring landið at dansa.

Við áhaldni og hugflogi, skynsemi og stórsinni hevur Anna Kirstin tikið stig til at umvæla, varðveita og lata upp dyrnar til ein týðandi part av mentanararvi okkara: bygningarnar hjá Kongaliga einahandlinum á Tvøroyri. 

Um hesar karmar er sprottin ein søguligur og nútímans mentanarpallur og eitt livandi ungdómshús. 

Her stíga føtur, ið undan fóru, inn aftur í ringin, og saman trína vit dansin inn í framtíðina." 

## Ársins herðaklapp 2008 frá portal.fo

Anna Kirstin fekk "Ársins herðaklapp 2008" frá Portal.fo. Hetta er ein serstøk Planet virðisløn, sum verður latin á hvørjum ári. 
## Slóðir

* Tfthomsen.com  Heimasíðan hjá Seglloftinum á Tvøroyri.
* Myndir av Seglloftinum og Gamla Kongaliga Einahandlinum á Flickr.com.
* Seglloftið á Facebook

## Keldur


Bólkur:Føroyskar kvinnur
Bólkur:Føðingar í 1946
Bólkur:Suðuroy
Bólkur:Planet Awards vinnari
Bólkur:Tvørafólk
Beinisvørð

**Beinisvørð** er 469 metrar høgt forberg í Suðuroynni, millum bygdirnar Sumba og Lopra. Beinisvørð er sermerkt og sæst nógvastaðnis frá. Beinisvørð er tað næsthægsta forbergið í Føroyum, bara Enniberg er hægri. Nógvir flytifuglar byggja reiður hvørt ár í Beinisvørði. Sumbingar plagdu fyrr í tíðini at síga niður í bergi eftir fugli og eggum. Enn fara sumbingar í stakkin við Beinisvørð eftir lunda. 

## Yrkingar nevna Beinisvørð

Kenda skaldið Poul F. Joensen (1898-1970),  úr Sumba yrkti ofta um Beinisvørð. Janus Djurhuus (1881-1948), sum ikki er minni kendur enn Pól F. yrkti eisini um Beinisvørð.

## Beinisvørð rapaði

Í 1975 rapaði ein partur av Beinisvørði, og nógvar lomvigarøkur vóru oyðilagdar og fleiri staðarnøvn eru nú horvin http://www.faroestamps.fo/?side=9e5a7addc8cf9eb71ff6124ce5e4a9e4. 

 

## Hesturin við Beinisvørð

Gamli vegurin millum Lopra og Sumba førir niðan á Hestin, hagani er stutt til Beinisvørð. Vegurin er tætt við eggina, eitt nú kunnu bilar ella bussar støðga við stóru antennuna uppi á Hestinum og síðan kunnu fólk ganga umleið 50 metrar út til eggina og eygleiða fuglabergið Beinisvørð. Støðgast kann eisini eitt sindur longri niðri mitt í einum breiðum svingi, har eru bert umleið 20-30 metrar til eggina. Har liggur ein træbrúgv, sum varð løgd har einaferð kongalig vitjan var í Suðuroynni. Eitt skelti er sett upp har, sum ávarar fólk, so tey ikki ganga seg útav eggini.

## Sumbiartunnilin er undir Beinisvørði

Sumbiartunnilin var í ger í fleiri ár, hann varð tikin í brúk í 1997. Tunnilin fer ígjøgnum bergið Beinisvørð og er 3.240 metrar langur http://landsverk.fo/Default.asp?sida=787 .
## Myndasavn

File:Suðuroy.westcoast.1.jpg|Beinisvørð.
File:Sumba and Beinisvord in Suduroy, Faroe Islands.JPG|Sumba og Beinisvørð
File:Suðuroy. FaroeIslands.1.jpg|Lopraneiði og Beinisvørð.
File:Beinisvørð.Fr186.jpg|Beinisvørð prýðir eitt føroyskt frímerki frá 1989
File:Stakkur westcoast suduroy.JPG|Stakkur 
File:Faroe.beinisvørð.4.jpg|Beinisvørð 


## Keldur og ávísingar úteftir
* Visitsuduroy.fo 
* Sumba.fo - Heimasíðan hjá Sumbiar kommunu-  Myndasavn, myndir av Beinisvørð
* Myndir á Flickr.com av Beinisvørð

Bólkur:Suðuroy
Bólkur:Fjøll í Føroyum
Bólkur:Bjørg í Føroyum
Bólkur:Bjørg í Suðuroynni
Bólkur:Sumba
Gjógvaráfjall

**Gjógvaráfjall** er 345 metrar høgt fjall í Suðuroynni. Vestasti býlingurin í Vági er á Gjógvaráfjalli. Sunnanfyri Gjógvaráfjall er Vágseiði, Múlin og Múlatangi. Norðanfyri Gjógvaráfjall er Fámara.

## Sangurin "Vágsbygd"

Vágssangurin *"Vágsbygd mín heimbygd"*, sum Napoleon Mortensen hevur yrkt, nevnir Gjógvaráfjall longu í fyrsta ørindi:

**"[[Vágur|Vágsbygd]], mín heimbygd, so prúð her liggur tú
**Gjógvaráfjallið, stint her stendur tú*
**Stóráir renna her, fjørðurin vakur er*
**Vágseiðið okkum heiður ber"''

## Keldur
* Us.fo . 
* Wedding.fo. 

## Ávisingar úteftir
* Vágs kommuna
* Visitsuduroy.fo

Bólkur:Fjøll í Føroyum
Bólkur:Suðuroy
Bólkur:Vágur
Bjørk Herup Olsen

**Bjørk Herup Olsen** (fødd 2. oktober 1991) er ein av bestu langteina rennari í Føroyum millum føroyskar kvinnur. Bjørk er limur í rennifelagnum Bragdið í Havn og Helsingør IF í Danmark. Bjørk hevur runnið síðan hon var 13 ára gomul og hevur vunnið fleiri heiðursmerki og hevur sett føroysk met. 

## Persónlig met

* 800 metrar: 2:20.01 Gøteborg, Svøríki 4. juli 2010  (føroyskt met) 
* 1500 metrar: 4:37.83 Gøteborg, Svøríki 3. juli 2010 http://www.trackandfield.se/resultat/2010/100703.htm (føroyskt met) 
* 3000 metrar: 9:59.91 Pennsylvania, USA 28. januar 2012  (føroyskt met) Bjørk er fyrsta føroyska kvinnan sum hevur runnið 3000 metrar undir 10 minuttir.
* 5000 metrar: 17:12,75 í Ohio (føroyskt met)
* 5 km: 17:56 Klaksvík 5. juni 2010
* 10 km: 36:16 Runavík 22. juni 2010 
* 1500 metrar - innandura: 4:38,04 Reykjavík International Games, Ísland 17. januar 2010 
* 1 míl - innandura: 5:19,35 Reykjavík 20. januar 2008 
* 3000 metrar - innandura: 10:02,47 Skive 6. mars 2010 (føroyskt innandura met)
* 3000 metrar forðarenning: 11:28,38 Tórsbreyt 8. august 2010 (føroyskt met)

## Danska U20 junior landsliðið í frælsum ítrótti

Bjørk Herup Olsen var við í danska U20 landsliðnum. Bjørk varð úttikin, tí hon var tann gentan í aldursbólkinum 15-19 ár, sum rann skjótast á 3000 metra teininum .

## Keldur

* Foroya.fo, Bjørk Herup Olsen ger aftur um seg.
* Sportal.fo, Gull til Bjørk og Rúna.
* Kringvarp.fo, Bjørk vann gull í Íslandi.
* Statletik.dk  Bjørk Herup Olsen - 91 - KIF
* Portal.fo, Bjørk setti nýtt met
* afrek.fri.is 
* Kif-atletik.dk
* esbjerg-am.dk
* Athletics.fo , Altjóða dámur á Tórsbreyt seinasta leygardag.
* Trackandfield.se
* Sportal.fo, Met og bronsa til Bjørk.

## Ávísing úteftir
* Bragdid.fo

Olsen, Bjørk Herup
Olsen, Bjørk Herup
Carl Barks

**Carl Barks** (føddur 27. mars 1901 í Merrill, Oregon, deyður 25. august 2000 í Grants Pass, Oregon) var ein kendur teknirøðsrithøvundur og -teknari. Hann er serliga kendur fyri at skriva um og tekna figurarnar hjá The Walt Disney Company. Barks tók Dunnald, sum í teknifilmunum bert var eitt fjaðurklætt illsinnisvætti, og gjørdi hann so við og við fjøltáttaðan og menniskjansligan. Tá tað ikki var nóg mikið, skapaði hann ein skara av persónligheitum runt um Dunnald og gav teimum sín egna bý at búleikast í, Dunnuvík. Lívssterkir eykapersónar blivu eitt av hansara vørumerkjum.

Frá 1935 til 1942 gjørdi Carl Barks teknifilmar hjá Walt Disney Productions (nú The Walt Disney Company), og hevur hann verið við til at gjørt 40 stuttfilmar og 3 langfilmar, langfilmarnir eru Snóhvíta og teir sjey dvørgarnir, Fantasia og Bambi.
 
Frá 1942 til 1966 arbeiddi Carl Barks fulla tíð fyri forlagið Western Publishing, og var tað har hann gjørdist kendur fyri søgurnar um Dunnald Dunnu, Gírik Gvagg og øll hini. Men hann gjørdi eisini nakrar fáar søgur við stuttligum djórum, sum Disney ikki átti rættindini til.

Í 1966 skuldi Barks pensionerast, men forlagið fekk yvirtalað hann til at arbeiða parttíð. Frá 1966 til 1972 gjørdi hann einar 25 søgur við skótaliðinum hjá piltunum.

Eftir 1972 varð Barks yvirtalaður tvær ferðir til at skriva eina søgu afturat. Ta fyrru teknaði William Van Horn. Tann seinna finst í tveimumútgávum, aðra hevur Patrick Block teknað, hina hevur hollendarin Daan Jippes teknað.

Í alt skrivaði og teknaði Barks umleið 750 søgur og 7000 síður. 90 av teimum bestu søgunum hjá honum eru givnar út á føroyskum í Carl Barks savninum.

## Sí eisini
* Carl Barks savnið
* Carl Barks' samlede verk
* The Complete Carl Barks Disney Library

## Slóðir úteftir
* Carl Barks á ComicWiki (danskt)
* Carl Barks  á INDUCKS (vel mál)
* Carl Barks savnið á Minetegneserier (norskt)
* Carl Barks  á Internet Movie Database (enskt) 

Bólkur:Amerikanarar
Bólkur:Føðingar í 1901
Bólkur:Andlát í 2000
Bólkur:Teknirøðir
Bólkur:Disney
Tokuma Japan Communications

**Tokuma Japan Communications** er tónleikadeildin hjá japanska útgávufelagnum, sum alment kallast Tokuma Shoten Publishing Co., Ltd. Á japanskum 株式会社徳間書店 *Kabushigaisha Tokuma Shoten*. Síðani 1954 hevur felagið givið bæði spælifilmar, teknifilmar (anime) og teknirøðir (manga) út. Tónleikadeildin hevur ímillum annað givið út plátur hjá kenda bólkinum Perfume. 

## Slóðir út eftir

* Tokuma Shoten Publishing Co. Ltd. (TSPCL)
* Tokuma Japan Communications *Tónleikadeildin hjá Tokuma*

Bólkur:Japan
Bólkur:Fyritøkur
Bólkur:Tónleikur
Bólkur:Plátufeløg
Copenhagen Records

Copenhagen Records er eitt danskt plátufelag, við nøkrum av teimun størstu donsku
kunstnarunum, m.a. Nephew, Alphabeat, Niarn, svensku Agnes og føroysku Eivør

Bólkur:Donsk plátufeløg
Kana

**Kana** bókstavir vóru mentir í Japan millum ár 700 e.Kr.f. og ár 900 e.Kr.f. Teir eru partir av japanska skriftmálinum og eru fonetiskir, tað vil siga, at hvør bókstavur gevur sítt egna ljóð, men merkir einki einsamalt. Tað eru tvey sløg av Kana; *[[Hiragana]]* og *[[Katakana]]*. *[[Katakana]]* bókstavir vera nýttir til at eftirlíkna ljóðini í lániorðum. Lániorð eru orð, sum eru lánt frá øðrum tungumálum, sum til dømis, "resutoran", ið er matstova á enskum. *[[Hiragana]]* verur nýtt, tá øll japansk orð skulu skrivast, tó uttan lániorð. 

Ytri tenglar: 
*Japanska Kana Copybook (PDF)

Bólkur:Mál
Bólkur:Japan
Georg Hansen

**Georg Hansen**. Fulla navn hansara var Casper Georg Hansen. Vanliga nevndur Bakar Hansen. Hann er føddur í Nexø, Bornholm 3. september í 1844 og deyður 15. februar 1924. 

Bólkur:Danir
Ayaka Nishiwaki

**Ayaka Nishiwaki** (japanskt: *西脇 綾香, Nishiwaki Ayaka*), verur rópt A-chan (あ～ちゃん). Er sangari í japanska elektropop tónleikabólkinum Perfume.

Nishiwaki var borin í heim og vaks upp í Hiroshima, har hon gekk á sjónleikara skúla við sínum vinum og núverandi limunum í Perfume, Yuka Kashino and Ayano Ōmoto.

Hon stovnaði bólkin Perfume í 2001 saman við Kashino og fyrrverandi liminum Yūka Kawashima, sum stutt eftir fór úr bólkinum fyri at brúka meiri tíð uppá lestur. Eftir langt prát við móður sína, sum helt at ein trio hevði meiri uppá seg á einum palli, spurdi Nishiwaki Ōmoto um hon vildi komí bólkin.

Yngra systurin Sayaka er limur í bólkinum "9nine".

## Slóðir

* Amuse *Heimasíðan hjá bólkinum [[Perfume]]*

Bólkur:Japanskir tónleikarar
Bólkur:Japanskar songkvinnur
Kikhosti

**Kikhosti** er smittandi barnasjúka við herðindum av hosta og ríkjan fyri bróstinum. Atvoldin til sjúkuna er bakterian *Bordetella pertussis*.

Bólkur:Sjúkur
Bólkur:Barnasjúkur
Villdunna

**Villdunna** (frøðiheiti - *Anas platyrhynchos*) er tann vanligasta villdunnan í Føroyum og forfaðirin til spøku dunnuna, ið verður hildin sum húsdjór. Føroyska navnið *dunna* stavar sambært málfrøðinginum Christian Matras frá Skotsk-gæliskum *tunnag* úttalað *:dunna:*;.

Villdunna er vanligasti antarfuglur, sum eigur í Føroyum. Hon sæst á nógvum vøtnum og áum. Tær flestu villdunnurnar eru her alt árið. Tó koma nakrar fremmandar villdunnur eisini henda vegin um veturin. Í  mai-juni verpur bøgan 8-10 egg, sum eru líka stór sum høsnaregg. Dunnan matar ikki ungarnar, men fer við teimum, har føði er.

## Sí eisini
* Fuglar í Føroyum

Bólkur:Fuglar
Bólkur:Anseriformes
Mölnlycke

**Mölnlycke** ein býur í Svøríki, sum liggur eystan fyri Göteborg. Hann hevur umleið 15 289 íbúgvar og en vídd við 7,97 km&sup2;. Mölnlycke er eisini høvuðsstaður í Härryda kommunu.

## Slóðir

Bólkur:Býir í Västra Götalands län
Dagur Málsins

**Dagur Málsins** ella **Móðurmálsdagurin** er 25. mars og hevur sum endamál at seta móðurmálið í miðdepilin og skapa tilvit um nýtslu og menning av málinum. 
Dagurin var útnevndur av landsstýriskvinnuni í mentamálum, Helena Dam á Neystabø í 2010, samstundis við stovnanina av eini málrøktarvirðisløn at lata einstaklingi, stovni ella felagi, ið hevur verið við til at røkja og ríka føroyska málið. Málrøktarvirðislønin, ið er kr. 40.000 og verður handað sama dag.

Dagurin er føðingardagur V.U. Hammershaimbs, faðirin at skriftmáli føroyinga.

## Málrøktarvirðislønin
* 2010 - Jóhan Hendrik Winther Poulsen

## Keldur
* 
*Móðurmálsdagur , snar.fo
Bólkur:Merkisdagar